钦定古今图书集成/理学汇编/文学典/第153卷 > 徐师曾文体明辩 > 《跋御书所进嘉邸生辰诗》前人
## 钦定古今图书集成/理学汇编/文学典/第153卷 > 徐师曾文体明辩 > 《跋御书所进嘉邸生辰诗》前人

右傅良所上《皇子大王生日诗》，王意嘉赏，手书一本
以赠。或者难曰：“此颂体耳，而及于阽危饥寒之辞，何
也？”曰：“是独不见太史迁论《颂》乎？”太史迁曰：“余每读《虞
书》，至于君臣相敕，惟几是安，而股肱不良，万事隳堕。
成王作颂，推己惩艾，悲彼家难，可不谓战战恐惧，善
始善终者哉！由此观之，虞、周《诗》《颂》非耶？知虞、周之颂”，
然后可与言《诗》矣。因著其语，又见大王有取于诗，在
此而不在彼也。且以著《见王录》，小善嘉规益之意，傅
良不胜感惧，无以得此，因刻之石，以侈大贶。